товарен превоз (0,014 EUR/kg).
 (64)
 Съгласно тарифите за митата върху вноса и износа, публикувани от китайските митнически органи, ДДС върху китайския износ на продукта, предмет на прегледа, можеше да бъде само частично възстановяван по време на РПРП: наложеният върху износа данък беше 17 %, от които след това бяха възстановени 9 %. Ето защо Комисията използва както нормалните стойности, така и експортните цени с включен ДДС и коригира нормалната стойност, така че да съответства на ставката на ДДС, приложима върху износа след възстановяване, където е приложимо. Следователно нормалната стойност беше коригирана с 8 %.
 (65)
 Съгласно искането и предходния преглед с оглед изтичане на срока на действие на мерките Ninghai Organic произвежда продукта, предмет на прегледа, като използва синтетичния метод на производство, докато аржентинският производител използва „естествения“ метод на производство. Ето защо беше направена корекция на нормалната стойност, както е описано в съображение 53.
 (66)
 Не бяха направени корекции по отношение на видове L+ и DL на продукта поради причините, разяснени в съображение 54.
 2.2.4. Дъмпингов марж
 (67)
 Комисията сравни нормалната стойност със среднопретеглената експортна цена, както е установено по-горе, в съответствие с член 2, параграфи 11 и 12 от основния регламент.
 (68)
 Въз основа на това среднопретегленият дъмпингов марж за Ninghai Organic, изразен като процент от цената CIF (стойност, застраховка, навло) на граница на Съюза без платено мито, надвиши 70 %.
 (69)
 В случай че нормалната стойност не следва да бъде коригирана за разликите в метода на производство, нормалната стойност може да бъде сравнена с експортната цена, както е установено в съображения 60 и 61, и надлежно коригирана, както е описано в съображения 62—64. Така изчисленият дъмпингов марж би надвишил 170 %. Както бе посочено по-горе обаче, Комисията счита, че корекцията на нормалната стойност е оправдана.
 (70)
 Както по-горе, и в двата случая изчислението на дъмпинга би било на основата на сравнението между среднопретеглената нормална стойност и среднопретеглената експортна цена, както е установено по-горе в съответствие с член 2, параграфи 11 и 12 от основния регламент.
 (71)
 Посоченото в съображение 58 твърдение на заявителите и на сдружение на производители от ЕС по отношение на Changmao Biochemical, а именно че не следва да се прави корекция за разликите в метода на производство, беше направено и по отношение на корекцията за разликите в метода на производство, направена за Ninghai Organic в съображение 65. Следователно тези страни оспориха също и точността на установения в съображение 68 дъмпингов марж. Твърдението беше отхвърлено по същата причина като посочената в съображение 58.
 2.3. Всички останали производители износители
 (72)
 Според базата данни по член 14, параграф 6 китайските производители, по отношение на които се налага остатъчно мито, са изнесли по-малко от седем тона от продукта, предмет на прегледа. Предвид това незначително количество, което представлява само 0,4 % от износа на китайските производители износители, спрямо които се прилагат мерките по отношение на Съюза по време на РПРП, за останалите дружества в Китай не беше изчислен дъмпингов марж.
 2.4. Заключение по отношение на дъмпинга
 (73)
 В съображения 56 и 68 беше установено продължаването на дъмпинга по време на